Maroela Media Afrikaanse Top-20: 26 Junie 2017Elvis Blue (Skermskoot uit die video) Deon Groot se liedjie, “As ek net jou man kon wees”, betree dié week se Top-20 op nommer 20. Die liedjie is eintlik ŉ gedig vir sy eertydse meisie wat hy onlangs getoonset het. Dit het gekom nadat sy verongeluk het toe sy van die Kaap af gery het om by hom in Namakwaland te gaan kuier. “Laat die wind my neem”, ŉ nuwe vrystelling van Joshua na die Reën, maak ook dié week sy toetrede tot die Top-20. Elvis Blue behou die nommer 1-posisie vir ŉ vierde week met sy nuutste enkelsnit, “Die Brug”. Dit is ook die titel van sy nuutste album.